Vilniaus Verkių mokykla-daugiafunkcis centras

Vilniaus Verkių mokykla - daugiafunkcis centras  – valstybinė, dieninė, bendrabutį turinti bendrojo lavinimo mokykla.

Vykdo pradinio, pagrindinio, profesinio mokymo programas lietuvių ir rusų kalbomis intelekto sutrikimų turintiesiems vaikams.

Istorija 
1948 m. Vilniaus m. 3-iojoje vidurinėje mokykloje (Subačiaus g. 17) įsteigtos kelios klasės, kuriose buvo mokomi vaikai, turintys proto negalią. 1951 m. pagalbinė mokykla sujungta su 9-ais vaikų namais. 1956 m. mokykla perkelta į naujas patalpas T. Kosciuškos g. 11 ir pavadinta 2-ąja pagalbine mokykla. Pagerėjo mokslo ir darbo sąlygos, didėjo mokinių ir mokytojų skaičius. Ypatingas dėmesys skirtas darbiniam ugdymui. 1971 m. 2–oji pagalbinė mokykla reorganizuota į 3–ąją pagalbinę internatinę mokyklą (Verkių g. 62) ir 2–ąją pagalbinę mokyklą (T. Kosciuškos g. 11).

1995 m. pakeistas pavadinimas į Vilniaus 3–ąją specialiąją mokyklą. 2005 m. mokyklos pavadinimas Vilniaus miesto savivaldybės tarybos sprendimu pakeistas į Vilniaus Verkių specialiąją mokyklą. Mokykloje įkurtas profesinio rengimo skyrius moksleiviams su proto negalia. 2012 m. liepos 18 d. Vilniaus miesto savivaldybės tarybos sprendimu Nr. 1-744 pakeistas pavadinimas į Vilniaus Verkių specialioji mokykla-daugiafunkcinis centras.

2013 m. gegužės 15 d. Netrukus Vilniaus miesto savivaldybės tarybos sprendimu Nr. 1-1230 prijungta Vilniaus Rasos specialioji mokykla, pavadinimas pakeistas į Vilniaus Verkių mokykla-daugiafunkcis centras.

Nuorodos 

 Mokyklos svetainė

Vilniaus specialiosios mokyklos
Lietuvos pagrindinės mokyklos